<classify> Wasiwasi mkubwa kwa Marekani ni bei ya mafuta,ambayo inaweza kupanda kwa kiasi kikubwa endapo tu itaingia kwenye vita naIran, moja kati ya mataifa yenye utajiri mkubwa wa nishati hiyo. HASSAN DAUDI NaMITANDAO KINACHOENDELEA sasa katika siasa za kimataifa ni tishio la kuibukakwa vita kati ya Marekani na Iran. Ni baada ya ndege ya kivita ya Marekanikulipuliwa siku chache zilizopita ilipoingia katika mpaka wa Iran. Kumekuwapo nauhusiano mbovu kati ya nchi hizo mbili kwa miaka mingi sasa, na hivi karibuniRais wa Marekani Donald Trump, alisma kuwa Iran ingeachana mara moja na mpangowake wa silaha za nyuklia. Haikubalikiwao kuwa na silaha za nyuklia. Hatutaiacha Iran iwe na silaha za nyuklia. Ikiwawatakubali, basi Iran litakuwa taifa tajiri. Watakuwa na furaha na nitakuwarafiki yao mkubwa. Nafikiri itakuwa hivyo, anasema Rais Trump. Baada yandege ya Marekani kutunguliwa, ndipo alipoibuka Rais Donald Trump na kusemaalitaka kuishambulia Iran lakini alisitisha uamuzi wake huo baada ya kugunduakuwa angesababisha vifo vya wananchi 150. Akihojiwa nakituo cha televisheni cha NBC, Rais Trump aliifafanua kauli yake hiyo aliyoitoakupitia ukurasa wake wa mtandao wa kijamii wa Twitter. Nilifikiriakuhusu hilo shambulio kwa sekunde, ndipo nikaposema unajua nini, waliilipuandege isiyo na abiria lakini sisi tutaua watu 150 ndani ya nusu saa tu baada yakauli yangu ya kuruhusu. Sikupenda iwe hivyo, sikudhani kuwa ingekuwa sahihi. Licha yakuachana na mpango wake huo, bado wachambuzi wa siasa wanaamini kuna moshiunaofuka kati ya pande hizo, hivyo huenda ulimwengu ukashuhudia mataifa hayoyakiingia vitani katika siku za usoni na hoja hiyo inajengwa na sababumbalimbali. Mosi, kwa muda mrefu, Rais Trump amekuwa akifahamika kuwa ni kiongozi anayependa kuhofiwa na wapinzani wake. Wengi wataikumbuka kauli yake ya mwaka juzi, alipowaambia Korea Kaskazini kwamba angewawashia moto ambao haujawahi kushuhudiwa tangu kuanza kwa ulimwengu. Kama nimfuatiliaji mzuri wa siasa za kimataifa, basi utakumbuka kuwa kauli hiyoaliwahi pia kuitoa dhidi ya Iran miezi mingi iliyopita. Pili, aina yawashauri alionao Rais Trump wanaweza kusababisha Marekani iishambulie Iranhivyo, kuzuka kwa vita kati ya nchi hizo. Kwa kumtolea mfano, hivi sasa mshauriwake wa masuala ya usalama ni John Bolton. Haijasahaulikakuwa Bolton amekuwa akiishinikiza kwa muda mrefu Marekani kuisambaratisha Iran.Ukiacha huyo, yupo Katibu Mkuu wa Serikali ya Marekani, Mike Pompeo, ambaye ni shabiki mkubwa wa serazinazoikandamiza Iran. Lakini pia,ibaki kwenye kumbukumbu kuwa Rais Trump pia amekuwa akipata shinikizo kubwakutoka kwa waumini wa Dini ya Kikiristo nchini Marekani, ambao wamekuwawakitetea sera za ukandamizaji dhidi ya Iran. Tangu utawalawa Rais Bush, viongozi wa dini hiyo walikuwa wakimlazimisha kuishambulia Iran,baadaye walimkosa vikali Barack Obama kwa majaribio ya kukutana mezani na Iran,ikiwa haijasahaulika pia mwaka jana walimpongeza Trump kwa kitendo chake chakujitoa katika mazungumzo ya mpango wa nyuklia. Tatu, RaisTrump anaweza kuishambulia Iran kwa lengo la kutunza heshima yake mbele yaWamarekani. Haijasahaulika kwamba wakati wa kampeni alisema hakuna shambulio lakisiasa dhidi yake litakaloachwa bila kujibiwa. Aliwaahidiwapiga kura wake kwamba atakapochokozwa, atajibu, tena kwa kishindo kikubwazaidi ya kile kilichofika dhidi yake. Hata hivyo,kwa jicho la tatu, wapo wachambuzi walioibua hoja kwamba si rahisi kumuona RaisTrump akithubutu kuinua silaha zake kuishambulia Iran. Sababu za madai hayo nikama ifuatavyo: Tayarikiongozi huyo ameonekana kukinzana na alichokifanya aliyekuwa rais wa 43 waMarekani, George W. Bush, kule Iraq. Mara kadhaa Rais Trump amekuwa akipondauamuzi wa kulivamia taifa hilo la Kiarabu, akisema uamuzi huo ulikuwa wa hovyo. Aidha,haijasahaulika kuwa kwa vipindi viwili ambavyo Marekani ilikuwa kwenye vitaMashariki ya Kati, si tu idadi kubwa ya wanajeshi wake walipoteza maisha, balipia iliwagharimu kiasi kikubwa cha fedha, hivyo kuyumbisha uchumi wa nchi hiyo. Vita dhidiya Iran itakuwa ni kosa kubwa, anasema Seneta Tim Kaine katika mdahalo wa hivikaribuni na kuongeza: Baada yamiaka 18 ya vita mbili kule Mashariki ya Kati, zote tukituma vikosi vyetu,hatutakiwi kuingia kwenye ya tatu. Rais Trumpalianza kulisema hilo mwaka 2016, wakati wa mdahalo wa Chama cha Republican,kabla ya kuirudia kauli yake baada ya kushinda kiti cha urais, alipodai niuamuzi mbovu kuwahi kufanywa na rais yeyote katika historia ya Marekani. Ni kwa halihiyo basi, unaweza kuona uzito uliopo kwa Rais Trump kuishambulia Iran,akihofia atafanya kile alichokiponda katika utawala wa rais mstaafu, Bush. Katika hatuanyingine, inaweza kuwa ngumu kuiona Marekani ikikubali kuingia vitani dhidi yaIran kutokana na hali ya uchumi katika taifa hilo linalokabiliwa na upinzanimkali kutoka kwa China. Kipindi hikikuelekea Uchaguzi Mkuu wa mwakani, ni wazi Rais Trump anafahamu wazi kuwaanachopaswa kukipa kipaumbele kwa sasa ni uchumi ili kuweza kukitetea kitichake. Wasiwasimkubwa kwa Marekani ni bei ya mafuta, ambayo inaweza kupanda kwa kiasi kikubwaendapo tu itaingia kwenye vita na Iran, moja kati ya mataifa yenye utajirimkubwa wa nishati hiyo. Tunatakiwakujiweka mbali na chochote kile kitakachotuingiza katika migogoro ya mudamrefu, anasema Laura Ingraham, mtangazaji wa vipindi vya televisheni, ambayepia ni shabiki mkubwa wa Rais Trump. Wakati wakampeni za Uchaguzi Mkuu uliopita, Rais Trump hajasahau kuwa moja kati ya ahadizake ni kutoiingiza Marekani katika matatizo na mataifa mengine, kamailivyokuwa wakati wa utawala wa Bush. Kikiwakimebaki kipindi kisichozidi mwaka mmoja, anahitaji kuipuuza Iran kwa kuwaendapo ataishambulia, basi atakuwa amekiuka ahadi aliyowapa wananchi  <topic>: kimataifa 